dh-unibe/image-text_koenigsfelden-charters-post-1500 huggingface dataset:
K ✳ F ✳ 8 ✳ c ✳
Konigsf. 901 / 03
Staatsarchiv
AARGAU
It₎ das ist die pfruͦnd gsin,
da ich bin zuͦm ersten daruffkon:
it₎ xxx stuk, das sind xij mt
k₎, xv mt roggen, iiij malter
haber, vj fiertel bonen, vj f₎
erbsz, iij f₎ gersten, iij f₎ linsn̄,
✳
✳ vj ✳ f₎ hirs.
it₎ so hattn̄ mir mine frowē vō
K₎ übˀ schlag₎ und gerechnet,
dz ich soͤlte han im opffer xxx
līb, da ist es ab gangē, ✳ dz es
gar nüt ist.
it₎ die bicht gelt und andeˀ zuͦ
fel inder vasten und sust ist als
for langest ab gangen.
it₎ so hat einē hòw, dz er mag
zwo kuͦe winteren.
it₎ der klein zend₎, dz ist nusz,
obs, hanf, raͤben, da gend sy dz
alles mit grosseˀ untrüw und
ist da öch wenig.
it₎ dz wingartli ze buwen kost
under vj g₎ nit, so doch einˀ selbs
fast werchet, sind mir hür iiij söm
win word₎.
it₎ so sind ob den xx der herschafft jarzit gsin, wen̄ wir sind
kon ich und Windisch und Birmistorff, so hat man uns dz mal gen.
it₎ öch ist vō eineˀ heˀschafft uff
gesetzt, dz mā mir uff mim
kilchwich hat geschickt der
künginē müsz und dar
zuͤ xij pàr mütschlin, und
sind der kilchwichi zwo und
uff der andē kilchwichi mocht
ich selb drit gan in dz closter
und da dz mal nen.
It₎ so hat mā mir gen uff
mitti vasten ein guͦttn̄ karpfen
und an dem oster abend öch
vj odˀ vij guͦtte stuck fisch und
dar zuͦ ein guͦt mandel muͤsz.
it₎ ze wienecht ein lebkuͦchē
zum guͤtn̄ jar und dem huszfolch
nadelband und seckili, das als
het der fordrig hofmeistˀ als
ab brochen.
it₎ jetz hörind ir wol, dz ich han
ein zit mit einē kleinē pfruͦnd
han muͤsen husz han und dz
veˀgangen jar han indz höpt
guͤt veˀtan ob den xx g₎ und
han mich gelitn̄, dz ich wand,
es soͧlte sich besseren, so mag
es nit boͤser werd₎, und wil
ich ych bittn̄ und all min hˀren,
ir wellind mir gnedig sin,
wen̄ ich nu für hin nitt me
geschickt bin ze dienē, und
mich nit also an den bettel
wellind richten und mir
wellind gnedig hˀren sin, alsz
den minē fordren öch ist
beschechen, dz min for far ist
word₎ der armē luttē, da
hat mā im alle jar bisz uff sin
tod gen ein pēsion, öch for
dem wz ein lüptiesteˀ, der
ward blind, dem gab mā
òch sin narig. och dz ich
han an dˀ trottn̄ veˀbuwē
und in dem spichē bittn̄ ich
min heˀrē und ych, ir wellind
dz best tuͦn. och so han ich glaszfensteˀ gemachet, dar um̄ ich
öch nüt han geheͦischet.
und teilind mitt mir barmhertzikeit, alsz ir wellind,
dz ych got öch welle sin
barmhertzit. und uff somlichsz
en red ich wartn̄ uff ein tag
ze Bad₎ uff min herren und
si ouch ze bittn̄ um̄ gnad.
it₎ so han ich mengˀleig dz
einē han muͦsz zuͦ dem husz,
es sige fasz odˀ anders, dz mir
schwer ist hin ze fuͦere, darum̄ wolt ich gern bliben
in dem husz und einem
dz ze këffen gen, dar um̄
tuͦnd dz best, begeren ich
um̄ üch gegen got zuͦ beschuld₎ nit me, den̄ got sig
mitt üch.
Staatsarchiv
AARGAU